1990 के शुरुआती दशक में एक सीनियर अधिकारी ने मुझे बताया था कि उदारीकरण के पहले दशक में बिजनस में सेल्फ मेड शख्सियतों की सफलता की कहानी वाकई में सच्ची थी। हालांकि 2000 तक स्थिति पूरी तरह से बदल गई। यह वह दौर था, जब बड़े इंफ्रास्ट्रक्चर प्रोजेक्ट्स की शुरुआत होने लगी थी और इसमें बड़े पैमाने पर जमीन, पूंजी और संसाधनों की जरूरत थी और इसके आवंटन में सरकार को अपने विवेक का इस्तेमाल करने की पूरी आजादी थी। लाइसेंस राज की जगह आवंटन राज ने ले ली और यहीं से लूट की शुरुआत हुई।